คลอดได้4เดือนแล้วค่ะ ลูกลูกไม่กินนมมาเดือนครึ่งแล้ว มาวันสุดท้าย 6 พฤษภาคม วันนี้ 8 มิถุนายน ปกติหรือค่ะ มีเพศสัมกับแฟนครั้งเดียว ประมาน 20 เดือนพฤษภาคม ค่ะ มีสิทธิ์ตั้งครรภ์ไหม
สวัสดีค่ะ หากคลอดลูกมาได้ 4 เดือนแล้ว และไม่ได้ให้นมลูกมานาน 1 เดือนครึ่งดังกล่าว รังไข่ก็จะเริ่มกลับมาทำงานเป็นปกติ ซึ่งหากมีประจำเดือนมาในวันที่ 6 พ.ค.แสดงว่าการทำงานของรังไข่กลับมาเป็นปกติแล้ว หากมีเพศสัมพันธ์โดยไม่ป้องกัน โอกาสที่จะตั้งครรภ์จึงมีได้อย่างไรก็ตาม หากมีเลือดออกมาในวันนี้วันที่ 8 มิ.ย. ก็น่าจะเป็นเลือดประจำเดือนได้ เนื่องจากมีระยะห่างจากรอบเดือนที่แล้ว 33 วัน ซึ่งเป็นระยะห่างระหว่างรอบเดือนที่ปกติดี หลังจากนี้หากเลือดออกมานาน 2-7 วัน และมีปริมาณพอสมควร ไม่มีปวดท้องน้อยรุนแรง ก็แสดงว่าเป็นประจำเดือนปกติ และไม่มีการตั้งครรภ์เกิดขึ้นค่ะหลังจากนี้ หากยังไม่พร้อมที่จะตั้งครรภ์ ควรรีบหาวิธีคุมกำเนิดค่ะ โดยอาจเลือกทานยาคุมกำเนิด ฉีดยาคุมกำเนิด หรือฝังยาคุมกำเนิดก็ได้ค่ะ